السلام عليكماختى(9 سنين) بتقولى ازاى كل حاجة ف الكون بتسبح ربنا كانت ماسكة طرحة فبتقولى هى بتسبح ربنا؟! والورق بيسبح ربنا ازاى !ممكن يكون اللى قالته يضحك حضرتك لكن صدقا مش عرفة افهمها ازاى ممكن حضرتك تساعدنى . وبالنسبة لى عاوزة افهم عن الدين اقرأ كتاب ايه ؟
وعليكم السلام ورحمة الله وبركاته. قوليلها: ربنا قال (ولكن لا تفقهون تسبيحهم) يعني مش هنفهم التسبيح بتاعهم. انتي لو كلمتي شخص أجنبي، بالعربي= مش هيفهمك. ليه؟ لأن لغته غير لغتك. طريقة تواصله غير طريقة تواصلك. لو قالتلك... طيب إزاي بتتكلم دا مش باين عليها خالص؟ قوليلها انتي لو مسكتي سلك كهربا عريان، هتتكهربي، وممكن تموتي. ورغم دا انتي مش شايفة الكهربا دي ولا سامعاها. لكن صدقتي انها كهربا لما حسيتي بيها. هتقولك: طيب احنا مش بنحس ان الجماد بيسبح ربنا. قوليلها: مش بنحس بيها، لكننا مصدقين ربنا، هو اللي قالنا كدا. قوليها: إنتي ممكن يصيبك فايروس، مش هتحسي بيه، ولا هتشوفيه، هل دا ينفي إنه موجود؟  لا. مع اننا مش شايفينه ولا حاسين بيه. فاحنا مش شايفين ولا حاسين بتسبيح الجماد، لكنه موجود. قوليلها: شايفة الكون الكبير دا كله؟ دا كله مكانش موجود وربنا خلقه. قدرة ربنا عظيمة جدا. يقدر يعمل أي حاجة. يبقى قادر إنه يخلي الحاجات دي تسبح. وعشان تفهمي عن الدين ممكن تقري قائمة البداية الموجودة في الرابط دا: http://x.co/6liWl